Addicted to You (Շակիրայի երգ)

Addicted to You (Քեզանից կախվածության մեջ), կոլումբիացի երգչուհի Շակիրայի երգը, որը ձայնագրվել է երգչուհու «Sale el Sol» (2010) իններորդ ստուդիական ալբոմի համար։ «Epic Records»-ը թողարկել է երգը որպես 2012 թվականի մարտի 13-ի ալբոմի վերջին (հինգերորդ) երգ։ «Addicted to You» երգը գրված է մերենգե ոճով․ հեղինակներն են Շակիրան, Էլ Կատան, Ջոն Հիլը և Լուիս Ֆերնանդո Օչոան։ Նկատելի է նաև ռեգեթոն ոճի ազդեցությունը։ Երգի բառերը նվիրված են Շակիրայի և նրա սիրեցյալի սիրահարվածության նկարագրությանը։ Չնայած երգի անգլերեն անվանմանը, խոսքերի մեծ մասը կատարվում է իսպաներենով։

Սինգլի թողարկումից հետո քննադատները ընդհանուր առմամբ դրականորեն են արձագանքել և գովաբանել են երգի արագ ռիթմը։ «Addicted to You» երգը Մեքսիկայի Monitor Latino հիթ-շքերթում զբաղեցրել է առաջին տեղը, որտեղ ավելի ուշ «AMPROFON»-ի կողմից սերտիֆիկացվել է որպես պլատինե։ Երգը հաջողություն է ունեցել նաև Լեհաստանի, Իսպանիայի և Ֆրանսիայի հիթ-շքերթներում։ ԱՄՆ-ում սինգլը լավ արդյունք է գրանցել լատինոամերիկյան հիթ-շքերթներում։ Billboard Hot Latin Songs-ում զբաղեցրել է իններորդ, իսկ Latin Pop Airplay և Latin Tropical Airplay հիթ-շքերթներում՝ երրորդ հորիզոնականը։

«Addicted to You» երգի երաժշտական տեսահոլովակը նկարահանել է ռեժիսոր Էնթոնի Մանդլերը։ Տեսահոլովակում Շակիրան երգը կատարում է տարբեր տեղերում և տարբեր հագուստներով։ Շատ քննադատներ բարձր են գնահատել տեսանյութի ընդհանուր գրավչությունն ու Շակիրայի արտաքին տեսքը։ Տեսահոլովակը YouTube-ում ունեցել է 100 միլիոն դիտում և այս ձեռքբերման համար Vevo երաժշտական տեսակայքի կողմից արժանացել «Vevo Certified» մրցանակի։

Պատմություն և նկարագրություն 
«Addicted to You» երգը գրել են դոմինիկացի ռեփեր և պրոդյուսեր Էլա Կատոյը, ամերիկացի պրոդյուսերներ Ջոն Հիլը, Լուիս Ֆերնանդո Օչոան և Շակիրան՝ վերջինիս «Sale el Sol» 9-րդ ստուդիական ալբոմի համար։ Առաջին անգամ ալբոմը նշանավորվել է, երբ Շակիրան աշխատել է Էլ Կատոյի հետ, և նրանց համագործակցությունը սկսվել է այն բանից հետո, երբ Շակիրան ցանկություն է հայտնել փորձարկել մերենգե երաժշտությունը, ասելով. «Ես մեծացել եմ մերենգե լսելով, դա իմ կյանքի մեծ մասն է, և ես կարոտում եմ այն»։ Մերենգեն Դոմինիկյան Հանրապետությունից ծագող երաժշտության և պարի ոճ է, և այն բանից հետ, երբ ամերիկացի ռեփեր Pitbull-ը խորհուրդ է տվել այն երգչուհի Էլ Կատոյին, Շակիրան մեկնել է վերջինիս երկիր և նրա հետ սկսել ձայնագրություններ անել Սանտո Դոմինգոյի «փոքրիկ» ստուդիայում։ Էլ Կատան Շակիրայի հետ իր համագործակցության մասին արտահայտվել է հետևյալ կերպ. «Եթե ինչ-որ մեկն ինձ ասեր, որ այս փոքրիկ ստուդիան այս պահին կլիներ ամբողջ աշխարհի տեսադաշտում, ես չէի հավատա դրան»։ 2012 թվականի մարտի 14-ին Շակիրայի պաշտոնական կայքում հայտարարվել է, որ «Addicted to You» երգը դառնալու է հինգերորդ և վերջին սինգլը, որը կթողարկվի «Sale el Sol» ալբոմով։ Այն մեկ օր շուտ հասանելի է դարձել «Amazon»-ում և «ITunes»-ում երաժշտության ներբեռնման համար։

Ըստ Շակիրայի՝ «Sale el Sol» ալբոմն ունի երեք «ուղղություն», որոնցից մեկն ալբոմի «լատինաամերիկյան, արևադարձային ուղղությունն է»։ «Addicted to You» երգը ալբոմի մյուս երգերի հետ միասին երաժշտական այս ուղղության հիմնական օրինակն է։ Մենգենեից բացի, «Addicted to You»-ը պարունակում է ռեգեթոն ոճի տարրեր և ունի «1970-ական թվականների ուժեղ կրկներգ և Կոպակաբանայի հնչյուններ»։ Չնայած անգլերեն վերնագրին, «Addicted to You» երգի բառերը անգլերեն են երգվում միայն կրկներգում, իսկ երգի մնացած մասը երգվում է բացառապես իսպաներենով։ Բառերը մանրամասն նկարագրում են Շակիրայի՝ իր սիրեցյալի նկատմամբ սիրահարվածությունը։

Քննադատություն 
Երաժշտական քննադատները հիմնականում դրական գնահատականներ են տվել «Addicted to You» սինգլին։ «The Stanford Daily» թերթի խմբագիր Ջենիֆեր Շաֆերը նշել է, որ երգը խանգարում է ունկնդրին «հանգստանալ» և «շտապեցնում է միանալ պարային ռիթմին»։ «The Boston Globe» խմբագիր Միշել Մորգանտն այս երգը ընտրել է որպես  «մերենգեի և ռոքի նոր հիբրիդի օրինակ, որում պարզ ռիֆերը վերածվում են ձայնասկավառակի շարժիչ ռիթմի, ինչն անկրկնելի է»։ «Terra USA»-ի աշխատակից Կառլոս Մասիասը, սակայն, «Addicted to You»-ին բացասական գնահատական է տվել և քննադատել է «էժանագին ստեղնաշարային գործիքի օգտագործումը, որը ստեղծում է հարսանիքների երաժշտություն հիշեցնող մեղեդի»։ 2013 թվականին «Latina» ամսագիրը «Addicted to You» երգն ընդգրկել է «13 լավագույն espanglish երգեր» ցանկում։ 2013 թվականին կայացած 28-րդ պարային երաժշտության միջազգային մրցանակաբաշխության ժամանակ «Addicted to You»-ն առաջադրվել է «Լավագույն լատինաամերիկյան պարային երգ» մրցանակին։ 2013 թվականին սինգլը նաև առաջադրվել է «Billboard Latin Music Awards» մրցանակի «Լատինաամերիկյան տարվա փոփ երգ» անվանակարգին։ Էլ Կատան նվաճել է ASCAP լատինական մրցանակը փոփ կատեգորիայում՝ որպես «Addicted to You» երգի հեղինակ։

Առևտրային տեսանկյունից «Addicted to You» հատուկ հաջողություն է ունեցել Մեքսիկայում։ Սինգլը հասել է ամենաբարձր դիրքերին մեքսիկական Monitor Latino չարտում և հետագայում հավաստագրվել է որպես պլատինե Ֆոնոգրամաների արտադրողների բրիտանական միության կողմից՝ վաճառվելով 60 000 օրինակով։ Երգը նաև նվաճել է լեհական Airplay չարտի առաջին հորիզոնականը։ Ֆրանսիայում և Իսպանիայում սինգլը զբաղեցրել  է համապատասխանաբար 15-րդ և 14-րդ հորիզոնականները։ «Addicted to You» երգը հաջողություն է ունեցել նաև լատինականամերիկյան չարտերում՝ ընդհանուր առմամբ 20 շաբաթ զբաղեցնելով ԱՄՆ-ի Billboard Hot Latin Songs-ի 9-րդ հորիզոնականը։ Latin Pop Airplay և Latin Tropical Airplay չարտերում «Addicted to You» երգը գրավել է 3-րդ հորիզոնականը՝ համապատասխանաբար զբաղեցնելով այն 26 և 13 շաբաթ։ Երգը նաև արժանացել է BMI-ի Latin Awards 2011 մրցանակին։

Երաժշտական տեսահոլովակ 
«Addicted to You» երգի երաժշտական տեսահոլովակի ռեժիսորը Էնթոնի Մանդլերն է՝ ԱՄՆ-ի Կալիֆոռնիա նահանգի Սանտա Կլարիտա շրջանի Վալենսիա քաղաքից։ Տեսահոլովակի համաշխարհային պրեմիերան կայացել է 2012 թվականի մայիսի 2-ին և դարձել «թրենդային թեմա» Թվիթթերում։ Շակիրայի անսյուժե երաժշտական տեսահոլովակում երգը կատարվում է տարբեր վայրերում. «գալարվում է» մոմերով լուսավորված սենյակում մահճակալի վրա, պարում է «քաղաքի հին իսպանական ոճով» փողոցներում «որոշակի բուսականության» ֆոնի վրա, ինչպես նաև «լողանում է լոգարանում»։ Տեսանյութի ամբողջ ընթացքում Շակիրան ներկայանում է բարձր նորաձևության տարբեր հագուստներով՝ պուտիկավոր, հաստ կաշվե գոտիով և բարձր սև ներքնազգեստով, կտրված լողազգեստով և երկար գծավոր մաքսի կիսաշրջազգեստով, ինչպես նաև սպիտակ մինի վերնաշապիկով։ Այս տեսահոլովակում Շակիրան նաև աչքի է ընկնում իր «գզգզված» շեկ մազերով։

Տեսանյութն ընդհանուր առմամբ լավ է ընդունվել քննադատների կողմից։ «Daily Mail» թերթի խմբագիր Անդրեա Մագրատը Շակիրայի արտաքին տեսքը բնութագրել է որպես «ավելի սեքսուալ, քան երբևէ»։ MTV հեռուստաալիքի աշխատակից Ջենա Հալի Ռուբենշտեյնը բարձր է գնահատել Շակիրայի տեսքը տեսահոլովակում, ասելով, որ նա «խելագարվելու աստիճան „en pointe“ է» այն ժամանակ, երբ «անում է ազդրի այդ տարօրինակ շարժումը, որը ոչ ոք չի կարող կրկնօրինակել»։ Idolator կայքի աշխատակից Բեքի Բեյնը հայտարարել է, որ տեսանյութը կարելի է անվանել «լիակատար հաջողված» այն դեպքում, եթե «Շակիրայի տեսանյութը դիտելու հիմնական նպատակը կայանա նրանում, որ հետևես, թե ինչպես է կոլումբիացի երգչուհին իր ազդրը պտտեցնում գեղեցիկ ֆոներին՝ բաց հագուստ հագած»։ Տեսանյութը հայտնի է դարձել YouTube տեսակայքում և արժանացել VEVO երաժշտական տեսակայքի «Vevo Certified» մրցանակին՝ որպես ավելի քան 100 միլիոն դիտում ունեցող տեսահոլովակ։

Հիթ-շքերթներ և հավաստագրեր

Շաբաթական հիթ-շքերթներ

Տարեկան հիթ-շքերթներ

Հավաստագրեր

Ծանոթագրություններ

Արտաքին հղումներ 
 

Շակիրայի երգեր